Diari Oficial de la Generalitat Valenciana


Sumari del DOGV 8208, del 09-01-2018 (2017/11204)

Informació pública de la modificació puntual número 10 del PGOU.
----------------------------------------------------------------

### Dades del document

Número de DOGV
:   8208

Data del DOGV
:   09-01-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/11107


Data del document
:   12-12-2017

Organisme emissor
:   Ajuntament de Vilafamés

Tipus de document
:   Anunci

Descriptors 

:   * Vilafamés
    * pla d'urbanisme
    * administració local

Informació pública de la modificació puntual número 10 del PGOU. [2017/11549]  
El Ple de l'Ajuntament de Vilafamés, en sessió ordinària celebrada el dia 30 de novembre de 2017, va acordar sotmetre a exposició pública, pel termini de 45 dies, la modificació puntual número 10 del Pla general d'ordenació urbana de Vilafamés. L'objecte d'aquest expedient consisteix en la tramitació d'una modificació puntual la qual incideix en dos aspectes, un d'ells molt concret de modificació d'alineacions al costat dels immobles núm. 65 i 30 del carrer Sant Ramon d'escassa incidència en la visió global de la zona d'ordenació en la qual s'inscriuen i sense afectar immobles veïns, ja que es tracta de l'increment de 17,48 m² en una illa i la reducció de la mateixa superfície en l'illa enfrontada. L'altre aspecte en el qual incideix la modificació puntual presentada és una modificació de la redacció de la disposició transitòria primera del Pla general d'ordenació urbana, que té com a objectiu matisar i concretar certes limitacions relacionades amb les altures edificables permeses en el període transitori fins a l'aprovació definitiva del Pla especial de conservació del conjunt històric i artístic i l'àmbit d'aplicació del qual és coincident amb les zones d'ordenació CHA1 i CHA2.  
  
La memòria de modificació puntual núm. 10 del PGOU de Vilafamés així com el Document Inicial Estratègic han sigut redactats per Unomil Arquitectos, SL.  
Vista la Resolució d'Alcaldia núm. 2017-584, de 26 de juliol, d'incoació de procediment simplificat d'avaluació ambiental i territorial estratègica en relació amb la modificació puntual núm. 10 del PGOU de Vilafamés.  
Mitjançant Resolució d'Alcaldia núm. 2017-748, de 28 de setembre, es va disposar:  
  
«Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 10 del Pla general de Vilafamés que incideix en dos aspectes, un d'ells molt concret de modificació d'alineacions al costat dels immobles núm. 65 i 30 del carrer Sant Ramon d'escassa incidència en la visió global de la zona d'ordenació en la qual s'inscriuen i sense afectar immobles veïns, ja que es tracta de l'increment de 17,48 m² en una illa i la reducció de la mateixa superfície en la illa enfrontada. L'altre aspecte en el qual incideix la modificació puntual presentada és una modificació de la redacció de la disposició transitòria primera del Pla general d'ordenació urbana, que té com a objectiu matisar i concretar certes limitacions relacionades amb les altures edificables permeses en el període transitori fins a l'aprovació definitiva del Pla especial de conservació del conjunt històric i artístic i l'àmbit d'aplicació del qual és coincident amb les zones d'ordenació CHA1 i CHA2.  
  
Segon. Continuar la tramitació de la modificació puntual del Pla general conforme a la seua normativa específica.  
Tercer. Comunicar la present resolució d'informe ambiental i territorial estratègic a la conselleria competent en matèria d'ordenació del territori i medi ambient, en qualitat d'òrgan substantiu.  
Quart. Publicar el present informe en el Diari Oficial de la Generalitat Valenciana, d'acord amb el que es disposa en l'article 51.7 de la LOTUP.»  
En compliment de la citata resolució s'ha realitzat l'oportuna comunicació a la conselleria competent en matèria d'ordenació del territori i medi ambient així com a la conselleria competent en matèria de cultura.  
  
Així mateix, s'ha publicat l'informe ambiental i territorial en el Diari Oficial de la Generalitat Valenciana núm. 8.152 de data 19 d'octubre de 2017.  
La present exposició pública s'efectuarà mitjançant anunci en el Diari Oficial de la Generalitat Valenciana, en el tauler d'edictes municipal i en un diari no oficial d'àmplia difusió en la localitat, i s'haurà d'inserir igualment aquest anunci en la pàgina web municipal.   
Durant aquest termini podrà examinar-se la documentació en l'Oficina Tècnica Municipal i en la pàgina web de l'Ajuntament de Vilafamés www.vilafames.es i presentar-se les al·legacions i els suggeriments que es consideren oportuns.  
  
Vilafamés, 12 de desembre de 2017.- El regidor delegat de l'Àrea d'Urbanisme, Festes i Noves Tecnologies: Sergio Trilles Oliver.